cyanic-selkie/wikianc huggingface dataset:
กันยายน พ.ศ. 2561
'''กันยายน พ.ศ. 2561''' เป็นเดือนที่ 9 ของปี พ.ศ. 2561 วันแรกของเดือนเป็นวันเสาร์ วันสุดท้ายของเดือนเป็นวันอาทิตย์
พ.ศ. 2465
พุทธศักราช 2465 (นับแบบใหม่) ตรงกับปีคริสต์ศักราช 1922 เป็นปีปกติสุรทินที่วันแรกเป็นวันอาทิตย์ ตามปฏิทินเกรกอเรียน
การออกแบบอย่างชาญฉลาด
การออกแบบอย่างชาญฉลาด (intelligent design, ID) เป็นสมมติฐานที่มองว่าสิ่งมีชีวิตดูเหมือนว่าจะได้รับการออกแบบโดยสิ่งมีชีวิตทรงปัญญา มากกว่าที่จะเกิดขึ้นด้วยกับกระบวนทางธรรมชาติแบบสุ่มโดยไร้ทิศทาง โดยพิจารณาจากหลักฐานเชิงประจักษ์ทางวิทยาศาสตร์ ที่แสดงให้เห็นว่าสิ่งมีชีวิตมีความซับซ้อนที่ลดทอนไม่ได้ (irreducible complexity) และจักรวาลมีการปรับแต่งอย่างดี (fine tune) เกินกว่าจะเป็นเพียงความบังเอิญหรือเดาสุ่มโดยไม่มีจุดหมาย ซึ่งสิ่งเหล่านี้ไม่อาจมีคำอธิบายที่ดีอย่างอื่นนอกจากการที่ถูกออกแบบโดยความฉลาด และไม่ได้เกิดจากกระบวนการที่ทางวัตถุที่มืดบอดไม่ได้รับการชี้นำ เช่น การคัดเลือกโดยธรรมชาติ นักการศึกษา นักปรัชญา และวงการวิทยาศาสตร์ ได้แสดงหลักฐานให้เห็นแล้วว่าแนวคิดนี้เป็นข้อถกเถียงเชิงภววิทยาและอภิปรัชญา โดยในวงการวิทยาศาสตร์จะแบ่งออกเป็น 2 ฝ่ายตามลักษณะความเชื่อ ฝ่ายที่เชื่อเรื่องการสร้างจะอยู่ในซีกของฝั่งที่เรียกว่าครีเอชั่นนิสท์ (creationist) และอีกฝ่ายที่เชื่อว่าไม่มีผู้สร้าง แต่ยึดเอาทฤษฎีวิวัฒนาการเป็นคำอธิบายจะอยู่ในซีกของนักวิวัฒนาการ (Evolutionist) ซึ่งปัจจุบันนักวิทยาศาสตร์ฝ่ายที่สองจะมีความคิดไปในทางวิทยาศาสตร์ที่มีแนวคิดแบบปรัชญาวัตถุนิยมและธรรมชาตินิยม ซึ่งเชื่อเรื่องธรรมชาตินิยมเชิงกระบวนการ (methodological naturalism) นักวิทยาศาสตร์ฝ่ายการออกแบบอันชาญฉลาดในปัจจุบัน ประกอบด้วย ดร.สตีเฟน เมเยอร์ แห่งมหาวิทยาลัยเคมบริดจ์, ดร.ดักราสจ์ แอ็กซ์ , ดร. เจมส์ ทัวร์ นักเคมี 10 อันดับต้นของโลก เป็นต้น ซึ่งได้รับแรงบรรดาลใจจากนักวิทยาศาสตร์ผู้ยิ่งใหญ่ในช่วงปฏิวัติวิทยาศาสตร์ อย่างเช่น นิโคลัส โคเปอร์นิคัส, ฟรานซิส เบคอน, กาลิเลโอ กาลิเลอิ , เรอเน เดการ์ต , ไอแซก นิวตัน, ไมเคิล ฟาราเดย์ , หลุยส์ อังกัสซิซ , เจมส์ แม็กซ์เวล , โรเบิร์ต บอล์ย พวกเขาเป็นผู้บุกเบิกวิทยาศาสตร์สมัยใหม่ที่เชื่อพระเจ้าทั้งสิ้น.
คำกล่าวของเหล่านักวิทยาศาสตร์ผู้ปฏิวัติวทยาศาสตร์สมัยใหม่
“การที่จะรู้จักพระราชกิจอันยิ่งใหญ่ของพระเจ้า พระปรีชาญาณ ความยิ่งใหญ่ และฤทธิ์เดชของพระองค์ได้ อีกทั้งเพื่อการซาบซึ้งอย่างเหลือล้นต่อการสรรสร้างกฎเกณฑ์ของพระองค์ เป็นแน่แท้ทั้งหมดทั้งมวลนี้คือความสุขสำราญและการสดุดีอย่างยอมจำนนต่อพระผู้อยู่จุดสูงสุด ความโง่เขลามิอาจซาบซึ้งในสิ่งดังกล่าวได้นอกเสียแต่ว่าต้องใช้ความรู้” “จักรวาลสร้างมาเพื่อเราโดยพระผู้สร้างที่ดีและมีระเบียบอย่างสูงสุด”
- นิโคลัส โคเปอร์นิคัส
“เราสรุปได้ว่าพระเจ้าเป็นที่รู้จักคราแรกผ่านธรรมชาติ และจากนั้น โดยเฉพาะอย่างยิ่ง เป็นที่รู้จักผ่านหลักคำสอน ทั้งโดยธรรมชาติในการงานของพระองค์ และโดยหลักคำสอนในพระวจนะที่พระองค์ทรงเปิดเผย”
- กาลิเลโอ กาลิเลอิ
“ความรู้วิทยาศาสตร์อันน้อยนิดโน้มน้าวจิตใจของมนุษย์ไปสู่ลัทธิอเทวนิยม(ปฏิเสธพระเจ้า) แต่ความรู้วิทยาศาสตร์ที่ลึกซึ้งจะนำจิตใจของมนุษย์มาสู่การเชื่อพระเจ้า”
- ฟรานซิส เบคอน
“โดย 'พระเจ้า' ที่ข้าพเจ้าเข้าใจ คือตัวตนที่ไร้ขอบเขต เป็นอิสระ ทรงวิทยปัญญาอย่างที่สุด ทรงอำนาจสูงสุด และเป็นผู้ที่สร้างทั้งตัวฉันเองและสิ่งทั้งปวง”
- เรอเน เดการ์ต
“ระบบที่สวยงามที่สุดของดวงอาทิตย์ ดาวเคราะห์ และดาวหางนี้ สามารถดำเนินไปได้โดยคำแนะนำและการปกครองของผู้มีวิทยปัญญาเท่านั้น...พระเจ้าผู้ทรงเกรียงไกรสูงสุดเป็นผู้ดำรงอยู่ชั่วนิรันดร์ ไร้ขอบเขต [และ] สมบูรณ์แบบที่สุด” - ไอแซค นิวตัน
ข้อโต้แย้งการออกแบบโดยวิทยาศาสตร์สมัยใหม่
ยกตัวอย่างการโต้แย้งการออกแบบของฝั่ง (ID) ว่าเป็นอย่างไร เช่น ข้อโต้แย้งที่สร้างขึ้นจากงานวิจัยของ ดร.ดักราสจ์ แอ็กซ์ ที่มหาวิทยาลัยแคมบริดจ์ ในการโต้แย้งทฤษฎีวิวัฒนาการ ในเรื่องของโอกาสของการกลายพันธุ์
ในการที่จะทำให้สิ่งมีชีวิตเปลี่ยนแปลงจากรูปแบบหนึ่งไปสู่อีกรูปแบบหนึ่งที่มีฟังชั่นใหม่ ๆ เป็นสัตว์ใหม่ ๆ มันต้องมีข้อมูลทางพันธุกรรมใหม่ให้กับสิ่งมีชิวิต โดยเฉพาะการระเบิดในยุคแคมเบรียน มันไม่ใช่แค่การระเบิดทางชีวภาพ แต่มันเป็นการระเบิดของข้อมูล (Information) กลไกของวิวัฒนาการไม่สามารถอธิบายได้ว่า กลไกแบบใดสามารถสร้างรหัสพันธุกรรมใหม่ ๆให้กับสิ่งมีชีวิตได้ เพราะข้อมูลพันธุกรรมจำเป็นต่อการสร้างโปรตีน ฉะนั้นหากอยากได้รูปแบบสัตว์ที่มีหน้าที่ใหม่ๆ ระนาบร่างกายใหม่ๆ จำเป็นมีโปรตีนใหม่ๆ และโปรตีนจำเป็นต้องมีรหัสพันธุกรรมใหม่ๆ ไม่มีรหัสใหม่ ไม่มีโปรตีนใหม่ ไม่มีสิ่งมีชีวิตใหม่ และไม่สามารถอธิบายได้ว่า การเกิดขึ้นอย่างฉับพลันไม่รูปแบบสมบูรณ์ของสัตว์ยุคแคมเบรียนปรากฏขึ้นมาได้อย่างไร ซึ่งมีงานวิจัยจากนักชีววิทยาโมเลกุลจากมหาวิทยาลัยเคมบริดจ์ อย่าง ดักราสจ์ แอ็กซ์ (Douglas Axe) ได้คำนวณโอกาสการกลายพันธุ์โดยบังเอิญ "สำหรับให้ได้มาซึ่งหนึ่งโปรตีนที่พับตัวใช้งานได้ เป็นตัวเลขประมาณ 10^77 นั่นคือโอกาสความเป็นไปได้ทั้งหมดสำหรับ 1 โปรตีนที่ใช้งานได้ภายในโอกาสทั้งหมด 1 ตามด้วย 0 จำนวน 77 ตัวที่จะล้มเหลว ซึ่งนั่นเป็นตัวเลขที่มากกว่าจำนวนอะตอมในกาแล็คซีทางช้างเผือกที่มีค่าประมาณ 10^65 เสียอีก
การออกแบบอันชาญฉลาดเป็นแนวคิดทางศาสนาหรือไม่?
การออกแบบอันชาญฉลาด (Intelligent design (ID)) กับ ความเชื่อในเรื่องการสรรค์สร้าง หรือ รังสรรค์นิยม (Creationism) แม้จะมีส่วนที่เหมือนกันตรงที่ว่าเป้าหมายต่างบ่งชี้ไปถึงว่า จักรวาล ชีวิตและสรรพสิ่ง ล้วนแต่มีผู้สร้าง แต่จุดต่างกันอยู่ตรงที่ว่าสิ่งที่ความเชื่อในการสรรค์สร้าง ใช้สิ่งที่เป็นหลักฐานบ่งชี้คือพระคัมภีร์ ซึ่งความเชื่อในเรื่องการสร้างเป็นไปตามบทปฐมกาลของไบเบิล ส่วนการออกแบบอันชาญฉลาดใช้หลักฐานและข้อมูลทางวิทยาศาสตร์เป็นหลักฐานบ่งชี้อันนำมาสู่ข้อสรุปที่ว่า ทุกสิ่งดูเหมือนว่าจะมีผู้ออกแบบเสียมากกว่าจะเกิดขึ้นโดยกระบวนการทางวัตถุที่มืดบอดไร้ทิศทาง ดังนั้นจำเป็นต้องมีผู้ออกแบบผู้ทรงปัญญา (Intelligent designer)
ในปี 2004 แอนโทนี ฟลิว (Antony Flew) นักปรัชญาผู้ปฏิเสธพระเจ้าชื่อดังแห่งมหาวิทยาลัยเรดดิ้ง (University of Reading) wได้เป็นข่าวกระฉ่อนไปทั่วโลก เมื่อในที่สุดช่วงท้ายชีวิตของเขา เขาปฏิเสธคำมั่นสัญญาชั่วชีวิตที่มีต่อลัทธิอเทวนิยม (Atheism) และยืนยันความเป็นจริงของการต้องมีผู้สร้างบางอย่าง โดยฟลิวได้อ้างถึงหลักฐานของการออกแบบอันชาญฉลาดที่มีอยู่ใน DNA สิ่งที่ทำให้เขาต้องเปลี่ยนความคิดในครั้งนี้ก็เนื่องมาจากการโต้แย้งของ “นักทฤษฎีการออกแบบชาวอเมริกัน” ผู้ที่เป็นเหตุสำคัญของการเปลี่ยนแปลงนี้ซึ่งนำฟลิวที่เคยไม่เชื่อว่ามีผู้สร้าง ต้องหันมาเชื่อเรื่องผู้สร้างจากหลักฐานการออกแบบใน DNA
ตั้งแต่นั้นมา ผู้อ่านชาวอังกฤษได้เรียนรู้เกี่ยวกับทฤษฎีการออกแบบอัจฉริยะ (ID) ส่วนใหญ่จากรายงานของสื่อเกี่ยวกับการต่อสู้ของศาลในสหรัฐฯ เกี่ยวกับการสอนนักเรียนเกี่ยวกับเรื่องนี้อย่างถูกกฎหมาย ตามรายงานส่วนใหญ่ มักจะรายงานว่า ID เป็นทางเลือก "ที่สร้างขึ้นจากความศรัทธา" ที่มีต่อวิวัฒนาการที่อิงตามศาสนาเพียงอย่างเดียว แต่ทว่านี่เป็นความเข้าใจที่ไม่ถูกต้อง เพระาตรงกันข้ามกับรายงานของสื่อ ID ไม่ใช่แนวคิดทางศาสนา แต่เป็นทฤษฎีทางวิทยาศาสตร์ที่มีหลักฐานอ้างอิงเกี่ยวกับต้นกำเนิดของชีวิต อย่างที่ตามคำกล่าวของนักชีววิทยาผู้นิยมดาร์วิน อย่าง ริชาร์ด ดอว์กินส์ (Richard Dawkins) แห่งมหาวิทยาลัยอ็อกซ์ฟอร์ด บอกว่า ระบบสิ่งมีชีวิต “นั้นดูเหมือนว่าจะได้รับการออกแบบมาอย่างมีจุดประสงค์” แต่สำหรับนักดาร์วินสมัยใหม่ ลักษณะที่บ่งชี้ถึงการถูกออกแบบนั้นเป็นเรื่องลวงตา เพราะสำหรับพวกเขา กระบวนการคัดเลือกโดยธรรมชาติที่ไร้ทิศทางอย่างหมดจดซึ่งกระทำต่อการกลายพันธุ์แบบสุ่มนั้นเพียงพอแล้วที่จะสร้างโครงสร้างที่คล้ายการออกแบบที่ซับซ้อนซึ่งพบในสิ่งมีชีวิต
ในทางตรงกันข้าม ID ถือได้ว่ามีคุณสมบัติของการอธิบายระบบสิ่งมีชีวิตและจักรวาลที่อธิบายได้ดีที่สุดโดยสร้างขึ้นจากความฉลาดในการออกแบบ ทฤษฎีนี้ไม่ได้ท้าทายแนวคิดเรื่องวิวัฒนาการในนิยามที่ว่าเป็นการเปลี่ยนแปลงตามกาลเวลา หรือแม้แต่บรรพบุรุษร่วมกัน แต่มันขัดแย้งกับความคิดของดาร์วินที่ว่าสาเหตุของการเปลี่ยนแปลงทางชีวภาพนั้นมืดบอดโดยสิ้นเชิงและไร้ทิศทาง
มีสิ่งที่บ่งชี้ถึงการออกแบบอันชาญฉลาดอะไรบ้างอะไรบ้าง?
ในช่วงไม่กี่ปีที่ผ่านมา นักชีววิทยาได้ค้นพบโลกที่สวยงามของนาโนเทคโนโลยีภายในเซลล์ของสิ่งมีชีวิต ไม่ว่าจะเป็นวงจรที่ซับซ้อน ที่จับเลื่อนใน DNA (Sliding clamp, DNA clamp) กังหันผลิตพลังงาน (energy-generating turbines) และเครื่องจักรขนาดเล็ก ตัวอย่างเช่น เซลล์แบคทีเรียที่ถูกขับเคลื่อนด้วยเครื่องยนต์โรตารี่ที่เรียกว่าแฟลเจลลาร์มอเตอร์ ซึ่งหมุนที่ 100,000 รอบต่อนาที เครื่องยนต์เหล่านี้ดูเหมือนได้รับการออกแบบโดยวิศวกร โดยมีชิ้นส่วนเครื่องจักรกลที่แตกต่างกันมากมาย (ทำจากโปรตีน) รวมถึงโรเตอร์ สเตเตอร์ โอริง บูช ข้อต่อตัว U และเพลาขับ
นักชีวเคมี ไมเคิล บีฮี (Michael Behe) ​​ชี้ให้เห็นว่าแฟลเจลลาร์มอเตอร์ขึ้นอยู่กับฟังก์ชันที่ประสานกันของ 30 ส่วนโปรตีน นำโปรตีนเหล่านี้ออกและโรตารี่มอเตอร์ไม่สามารถทำงานได้ ในคำพูดของบีฮีเขาบอกว่า ยานยนต์นั้นเป็นซึ่งที่เรียกว่า "ความซับซ้อนที่ลดทอนไม่ได้" (Irreducibly complex)
สิ่งนี้ได้สร้างปัญหาให้กับกลไกของดาร์วิน การคัดเลือกโดยธรรมชาติจะรักษาหรือ "เลือก" ข้อได้เปรียบเชิงฟังก์ชันที่เกิดขึ้นจากการกลายพันธุ์แบบสุ่ม ทว่ามอเตอร์แฟลเจลลาร์จะไม่สามารถทำงานนอกเสียจากว่าจะมีชิ้นส่วนทั้งหมด 30 ชิ้นครบพร้อมกันทั้งหมด ดังนั้นการคัดเลือกโดยธรรมชาติจะสามารถทำการ "เลือก" มอเตอร์ได้ก็ต่อเมื่อมันเกิดขึ้นโดยสมบูรณ์ครบครันแล้วเท่านั้น แต่การคัดเลือกไม่สามารถผลิตมอเตอร์มาอย่างค่อยเป็นค่อยไปทีละขั้นตอนตามที่ดาร์วินอ้างได้
การคัดเลือกโดยธรรมชาติโดยอ้างว่าสามารถสร้างระบบที่ซับซ้อนจากโครงสร้างที่เรียบง่ายกว่าโดยคงไว้ซึ่งชุดของรูปแบบกลางการเปลี่ยนผ่านได้ แต่ทว่าซึ่งแต่ละส่วนต้องทำหน้าที่บางอย่างอยู่เสมอ ด้วยแฟลเจลลาร์มอเตอร์ แต่โครงสร้างขั้นกลางที่สำคัญส่วนใหญ่ไม่มีหน้าที่ในการเลือกเพื่อเก็บรักษา ซึ่งกลไกที่ดาร์วินได้เสนอให้มาแทนที่สมมติฐานการออกแบบโดยเฉพาะ นั่นก็คือการคัดเลือกโดยธรรมชาติไม่สามารถอธิบายที่มาของแฟลเจลลาร์มอเตอร์ได้
มีคำอธิบายที่ดีกว่านี้หรือไม่? จากประสบการณ์ที่เป็นเอกภาพของเรา เราทราบสาเหตุเพียงประเภทเดียวที่จะสามารถสร้างระบบที่ซับซ้อนอย่างไม่อาจลดทอนได้ขึ้นมาได้ นั่นคือ ผู้ที่มีสติปัญญาที่ชาญฉลาดเท่านั้น เมื่อใดก็ตามที่เราพบกับระบบที่ซับซ้อน ไม่ว่าจะเป็นวงจรรวมหรือเครื่องยนต์สันดาปภายใน และเรารู้ว่ามันเกิดขึ้นได้อย่างไร คำตอบคือต้องมีผู้ที่มีสติปัญญาอันชาญฉลาดในการออกแบบเข้ามามีบทบาทเสมอ
พิจารณาข้อโต้แย้งพื้นฐานเพิ่มเติมสำหรับการออกแบบ ในปี 1953 ครั้งที่วัตสันและคริกได้อธิบายโครงสร้างของโมเลกุลดีเอ็นไว้ได้ชัดเจน พวกเขาก็ค้นพบสิ่งที่น่าตกใจ สายโซ่ของสารเคมีที่มีลำดับอย่างแม่นยำซึ่งเรียกว่านิวคลีโอไทด์ใน DNA ที่แบกรับข้อมูล และส่งคำแนะนำในการประกอบซึ่งเป็นข้อมูลในรหัสดิจิทัลสี่ตัวสำหรับใช้ในการสร้างโมเลกุลโปรตีนที่เซลล์ต้องการเพื่อความอยู่รอด คริกจึงได้พัฒนา "สมมติฐานลำดับ" (sequence hypothesis) ซึ่งเบสเคมีในฟังก์ชันดีเอ็นเอก็เหมือนกับตัวอักษรในภาษาเขียนหรือสัญลักษณ์ในรหัสคอมพิวเตอร์ ดังที่ดอว์กินส์ได้กล่าวไว้ว่า "รหัสเครื่องของยีนนั้นเหมือนกับคอมพิวเตอร์อย่างน่าประหลาด"
คุณสมบัติทางข้อมูลของเซลล์อย่างน้อยก็บ่งชี้ถึงการได้รับการออกแบบ ทว่าจนถึงปัจจุบัน ยังไม่มีทฤษฎีใดเลยเกี่ยวกับวิวัฒนาการทางเคมีที่ไร้เจตจำนงใด ๆ ที่สามารถอธิบายที่มาของข้อมูลดิจิทัลที่จำเป็นต่อการสร้างเซลล์ที่มีชีวิตเซลล์แรกได้เลย เพราะอะไรน่ะหรือ อันเนื่องจากว่ามันมีข้อมูลในเซลล์มากเกินไปที่จะสามารถถูกอธิบายได้ด้วยกับบังเอิญเพียงอย่างเดียว
DNA ทำหน้าที่เป็นเหมือนกับโปรแกรมซอฟต์แวร์ เรารู้จากประสบการณ์ของเราดีว่าซอฟต์แวร์นั้นมาจากโปรแกรมเมอร์ที่เขียนมันเสมอ เราทราบดีว่าข้อมูล ไม่ว่าจะเป็นอักษรอียิปต์โบราณหรือแม้แต่สัญญาณวิทยุ เมื่อสืบสาวกลับไปยังแหล่งที่มา พวกมันมักเกิดขึ้นมาจากแหล่งที่เป็นผู้ที่มีสติปัญญาอย่างชาญฉลาดเสมือ ดังที่ เฮนรี เควสท์เลอร์ (Henry Quastler) นักทฤษฎีข้อมูลผู้บุกเบิก ได้ตั้งข้อสังเกตว่า “ข้อมูลมักเกิดขึ้นจากกิจกรรมที่มีสติสัมปชัญญะ” ดังนั้นการค้นพบข้อมูลดิจิทัลใน DNA จึงเป็นเหตุที่แน่ชัดในการอนุมานว่าผู้ทรงปัญญานั้นมีบทบาทสำคัญในต้นกำเนิด
ดังนั้น ID จึงไม่ได้ขึ้นอยู่กับศาสนา แต่ขึ้นอยู่กับการค้นพบทางวิทยาศาสตร์และประสบการณ์ของเราเกี่ยวกับเหตุและผลซึ่งเป็นพื้นฐานของการให้เหตุผลทางวิทยาศาสตร์ทั้งหมดเกี่ยวกับอดีต ซึ่งต่างจากรังสรรค์นิยม เพราะว่า ID เป็นการอนุมานจากข้อมูลทางชีววิทยา
ถึงกระนั้น ID อาจให้การสนับสนุนความเชื่อเกี่ยวกับเทววิทยา แต่นั่นไม่ใช่เหตุผลในการล้มล้าง ผู้คนมักสับสนระหว่างหลักฐานของทฤษฎีกับนัยที่อาจเป็นไปได้ ครั้งหนึ่งนักดาราศาสตร์ฟิสิกส์หลายคนเริ่มแรกปฏิเสธทฤษฎีบิ๊กแบง เพราะมันดูเหมือนจะชี้ให้เห็นถึงความจำเป็นที่อยู่เหนือธรรมชาติ ในการทำให้เกิดสสาร อวกาศ และเวลาขึ้นมาได้ แต่ในที่สุดวิทยาศาสตร์ก็ต้องยอมรับด้วยกับการจำนนต่อหลักฐานที่สนับสนุนอย่างมาก
วันนี้ อคติที่คล้ายกันกำลังเผชิญหน้า ID อย่างไรก็ตาม ทฤษฎีใหม่นี้ยังต้องได้รับการประเมินบนพื้นฐานของหลักฐาน ไม่ใช่ความพึงพอใจทางปรัชญา ดังที่ศาสตราจารย์ฟลิวได้แนะนำไว้ว่า “เราต้องปฏิบัติตามหลักฐาน ไม่ว่ามันจะนำไปสู่ที่ใด”
โรงละครมรดกใหม่
โรงละครมรดกใหม่ ตั้งอยู่ในอาคารช้าง บริเวณสี่แยกรัชโยธิน เขตห้วยขวาง กรุงเทพ เปิดดำเนินการเมื่อ พ.ศ. 2542 กรอบโครงสร้างเป็นคอนกรีต โรงละครมีขนาด 300 เวทีเป็นแบบมีกรอบหน้า
เอียน แฮมพ์เชียร์
เอียน แฮมพ์เชียร์ (9 พฤษภาคม ค.ศ. 1948 – 3 กันยายน ค.ศ. 2018) เป็นนักฟุตบอลชาวออสเตรเลีย เล่นให้กับสโมสรฟุตบอลกีลอง และสโมสรฟุตบอลฟุตสคราย
ฮ่องกงและเซี่ยงไฮ้แบงกิ้งคอร์ปอเรชั่น
ฮ่องกงและเซี่ยงไฮ้แบงกิ้งคอร์ปอเรชั่น จำกัด (The Hongkong and Shanghai Banking Corporation Limited) เป็นธนาคารที่มีชื่อเสียง ก่อตั้งขึ้นและมีฐานอยู่ในฮ่องกง นับแต่ ค.ศ. 1865 เมื่อครั้งยังเป็นอาณานิคมของจักรวรรดิอังกฤษ นับเป็นหนึ่งในกลุ่มธนาคารที่เก่าแก่ที่สุดในโลกสมัยใหม่ บริษัทฯ เป็นสมาชิกผู้ก่อตั้งกลุ่มเอชเอสบีสีและนับแต่ ค.ศ. 1990 จนถึงปัจจุบันเป็นเจ้าของบริษัทสาขาเอชเอสบีซี โฮลดิ้งส์ พีแอลซี ทั้งหมด ธุรกิจของบริษัทฯ มีตั้งแต่บทบาทในการบริหารเงินส่วนบุคคลและการธนาคารพาณิชย์ ไปจนถึงบรรษัทธนกิจ (corporate banking) และวาณิชธนกิจ การธนาคารเอกชนและการธนาคารโลก บริษัทฯ เป็นธนาคารใหญ่ที่สุดในฮ่องกงโดยมีสาขาและสำนักงานทั่วภูมิภาคเอเชีย-แปซิฟิก รวมทั้งประเทศอื่นทั่วโลก
ประวัติ HSBC ประเทศไทย
HSBC ได้เปิดสำนักงานในประเทศไทยเมื่อปี ค.ศ. 1888 เป็นธนาคารพาณิชย์ของเอกชนแห่งแรกในประเทศไทย โดยปี ค.ศ. 1889 HSBC ได้ออกบัตรธนาคาร (เทียบเท่าธนบัตร) ซึ่งใช้เป็นครั้งแรกในประเทศไทย โดยให้เงินกู้แก่รัฐบาลไทยเพื่อสร้างทางรถไฟสายต่างๆ
มกราคม ค.ศ. 2012 HSBC ได้ประกาศขายกิจการธนาคารในส่วนของลูกค้ารายย่อย รวมถึงโอนพนักงานเจ้าหน้าที่ส่วนงานนี้ทั้งหมดให้แก่กลุ่มธนาคารกรุงศรีอยุธยา โดยมีผลหลังวันที่ 30 มิถุนายน ค.ศ. 2012 เป็นต้นไป แต่ HSBC ประเทศไทยคงกิจการธนาคารสำหรับลูกค้าองค์กรหรือลูกค้าธุรกิจเท่านั้น ปัจจุบัน นาย เคลวิน แทน ดำรงตำแหน่ง ประธานเจ้าหน้าที่บริหาร ธนาคารเอชเอสบีซี ประเทศไทย
ที่ตั้งสำนักงาน
สำนักงานแห่งแรกของ HSBC ประเทศไทย ตั้งอยู่ที่ตรอกกัปตันบุช ถนนสี่พระยา กรุงเทพมหานคร (ปัจจุบันพื้นที่อาคารเดิมได้ถูกรือทิ้งทั้งหมดและต่อมาก่อสร้างเป็น โรงแรมรอยัลออคิดเชอราตัน) โดย HSBC ประเทศไทยได้ย้ายสำนักงานไปอยู่ที่ อาคารอื้อจือเหลียง ถนนพระราม 4 ตรงข้ามกับสวนลุมพินี
ปี ค.ศ. 2011 HSBC ประเทศไทยจึงมีการเปิดสำนักงานสาขาทองหล่อ (สุขุมวิท 55) ตามแผนระยะที่สองของธนาคารแห่งประเทศไทยที่ให้ธนาคารต่างชาติมีสาขาได้สองแห่ง
สมาชิกสภาผู้แทนราษฎรจังหวัดพิษณุโลก
จังหวัดพิษณุโลก มีเขตเลือกตั้งสมาชิกสภาผู้แทนราษฎร 5 เขต (สำหรับการเลือกตั้ง พ.ศ. 2566) และมีสมาชิกสภาผู้แทนราษฎรแบบแบ่งเขตเลือกตั้งได้ 5 คน จากทั้งหมด 400 คนทั่วประเทศในสภาผู้แทนราษฎรไทย
ประวัติศาสตร์
หลังจากที่ประเทศไทยเปลี่ยนแปลงการปกครองในปี พ.ศ. 2475 ได้มีการจัดการเลือกตั้งสมาชิกสภาผู้แทนราษฎรเป็นครั้งแรกเมื่อวันที่ 15 พฤศจิกายน พ.ศ. 2476 การเลือกตั้งครั้งนี้เป็น "การเลือกตั้งทางอ้อมครั้งแรกและครั้งเดียวของไทย" โดยจังหวัดพิษณุโลกมีสมาชิกสภาผู้แทนราษฎรคนแรก คือ ขุนประเจตดรุณพันธ์ (เหล็ง ศุขโรจน์)
Xenodasyidae
Xenodasyidae เป็นวงศ์ของ Worm ที่อยู่ในอันดับ Macrodasyida
สกุลในวงศ์นี้ ได้แก่:
เอเชียนเกมส์เยาวชน 2013
เอเชียนเกมส์เยาวชน 2013 (2013 Asian Youth Games) เป็นการแข่งขัน เอเชียนเกมส์เยาวชน ครั้งที่ 2 จัดขึ้นที่หนานจิง ประเทศจีน ระหว่างวันที่ 16 สิงหาคม - 24 สิงหาคม พ.ศ. 2556 โดยมีประเทศเข้าร่วม 45 ประเทศ และมีกีฬาแข่งขันทั้งหมด 16 ชนิด
สัญลักษณ์นำโชค
ตุ๊กตาสัญลักษณ์คือสัตว์ดึกดำบรรพ์สายพันธุ์อีโอซีเมียส ชื่อ หยวน หยวน
ชนิดกีฬา
กีฬาที่ใช้ในการแข่งขันกีฬาเอเชียนยูธเกมส์ 2013 มี 16 ชนิด
วัคซีนป้องกันโรคไข้สมองอักเสบเจอี
วัคซีนป้องกันโรคไข้สมองอักเสบเจอี เป็นวัคซีนป้องกันการเกิดโรคไข้สมองอักเสบจากเชื้อไวรัส Japanese Encephalitis;JE มีประสิทธิภาพสูงกว่าร้อยละ 90 อย่างไรก็ตาม ระยะเวลาในการคุ้มโรคนั้นยังไม่มีหลักฐานชัดเจน แต่พบว่าประสิทธิภาพจะลดลงเมื่อเวลาผ่านไป การให้วัคซีนสามารถให้ทางการฉีดเข้ากล้ามเนื้อ หรือฉีดเข้าใต้ผิวหนัง
มีการแนะนำให้ฉีดวัคซีนในประเทศที่มีปัญหาการติดต่อของเชื้อไวรัส JE โดยอาจให้ 1-2 ครั้ง แล้วแต่รุ่นของวัคซีน โดยทั่วไปแล้วในพื้นที่ที่พบโรคได้บ่อยอาจไม่จำเป็นต้องเพิ่มจำนวนครั้งของการให้วัคซีน สำหรับผู้ป่วย HIV/AIDS หรือหญิงตั้งครรภ์นั้น แนะนำให้ให้วัคซีนชนิดเชื้อตาย นอกจากนั้น ยังแนะนำการให้วัคซีนแก่ผู้เดินทางที่กำลังจะเดินทางไปพื้นที่เสี่ยง โดยเฉพาะอย่างยิ่งถ้ามีกิจกรรมนอกสถานที่
วัคซีนป้องกันโรคไข้สมองอักเสบเจอี เริ่มใช้เป็นครั้งแรกในช่วงปี 1930 เป็นวัคซีนที่องค์การอนามัยโลกประกาศให้เป็นยาพื้นฐานที่จำเป็นในระบบสาธารณสุข ในประเทศสหรัฐอเมริกา ค่าใช้จายของการได้รับวัคซีนต่อครั้งอยู่ที่ประมาณ 100-200 เหรียญสหรัฐฯ
คาร์เนจ
คาร์เนจ (Carnage) เป็นตัวละครดาวร้ายจากการ์ตูนเรื่อง สไปเดอร์แมน ของมาเวลคอมิกส์ ซึ่งมีความร้ายกาจไม่น้อยไปกว่า เวนอม
ประวัติตามท้องเรื่อง
Carnage ในอดีตเคยเป็นฆาตกรโรคจิตไล่ฆ่าผู้คนไปทั่วนามว่า Cletus Kasady และกลายเป็นสุดยอดอาวุธโรคจิตเดินได้ หลังจากได้รับ “ตัวอ่อน” ที่แบ่งตัวออกมาจาก Venom ( ศัตรูตัวร้ายของ Spiderman ชื่อจริงคือ เอ็ดดี้ บร็อก ได้รับพลังและกลายร่างเป็นเวนอมจากสสารประหลาดต่างดาว)
เรื่องเกิดตอนที่เอ็ดดี้ บร็อกโดนขังคุกอยู่ และตัวอ่อนเวนอมบุกเข้าไปรวมร่างเพื่อแหกคุก ในระหว่างการแหกคุกนั้นเองเวนอมได้ “คลอด” ตัวอ่อนออกมา และมันก็ได้พบกับร่างต้นที่มีจิตใจแรงกล้าในทางลบ ฆาตกรโรคจิต Cletus Kasady นั่นเอง
เนื้อเรื่องช่วงต้น
เนื้อเรื่องตอนต้นนั้น Carnage เป็นสัญลักษณ์แห่งความชั่วร้ายโดยแท้ มันคือตัวละครโหดตัวใหม่ ผู้ร้ายตัวใหม่ที่ทาง Marvel ออกแบบมาเพื่อทดแทน Venom ซึ่งตอนนั้นกำลังเริ่มเบนมาทางฝ่ายฮีโร่ (Venom เริ่มร่วมมือกับพวกฮีโร่ เริ่มร่วมมือกับ Spiderman - กลายเป็น Anti-Hero)
อดีตของ Kasady นั้นไม่ชัดเจน Kasady เล่าว่าเขาได้ฆ่าพ่อของตัวเอง ซึ่งเป็นคนฆ่าแม่ของเขา ในขณะที่แม่เขากำลังพยายามฆ่าก่อน แต่ขณะที่เขาเล่า เขาก็ไม่แน่ใจนักว่าเรื่องราวเรียงลำดับยังไง (อย่างไรก็ตาม Kasady ก็มีจิตใจคิดถึงแม่ของเขา ในการ์ตูนภาค Maximum Carnage เขาได้ขุดศพของแม่ตัวเองขึ้นมา) เขายังเล่าเรื่องที่เขาเป็นคนฆ่ายายของตัวเองในวัยเด็กอีกด้วย โดยเขาผลักยายบินถลาตกบันได Kasady ในวัยเด็กยังทรมาณสัตว์อีกด้วย รวมไปถึงหมาของตัวเอง อาการที่เขาชอบแต่งเรื่องในอดีตขึ้นมา รวมถึงบุคลิกที่ระห่ำนี้ทำให้แฟน ๆ เปรียบเทียบเขากับตัวละครของ DC COMICS พ่อ JOKER ศัตรูของ Batman
ในภายหลัง Kasady ได้รวมร่างแยกร่างไปมากับ “ตัวอ่อน” หลายครั้ง เนื่องจากตัวอ่อน Carnage นั้นโหยหาพลังที่แข็งแกร่ง หากพบว่าบุคคลที่อยู่ตรงหน้ามีพลังที่กล้าแกร่งกว่าร่างต้นคนปัจจุบัน มันก็จะย้ายร่างทันที
ซึ่งมันเคยพยายามจะรวมร่างกับ “ร่างโคลน” ของ Spiderman นามว่า Ben Reilly อีกด้วย ซึ่งในตอนนั้นเกิดเหตุการณ์สับสนว่า “ใครคือ Spiderman ตัวจริงเกิดขึ้น Ben Reilly ซึ่งคิดว่าตนเองก็ตัวจริง จึงท่องไปมาในชุด Spiderman – ซึ่งเมื่อได้รวมร่างกลายเป็น Spider-Carnage – (ที่โดนรวมร่างง่ายดายเพราะ Ben ไม่เคยมีประสบการณ์ต่อสู้กับพวก “ตัวอ่อน” มาเหมือน Peter Parker ลางสังหรณ์ของ Spiderman จะไม่มีผลต่อพลังของพวกตัวอ่อน - หลังจากที่รวมร่างกลายเป็น Spider-Carnage แล้ว ตัวอ่อนก็สั่งให้ Ben ไปฆ่า Peter Parker ซึ่งตอนนั้นไร้พลังอยู่ – สุดท้ายก็หยุดยั้งไว้ได้ด้วยพลังแห่งวิทยาศาสตร์ของสถาบัน Ravencroft ซึ่งกักขัง Cletus Kasady เอาไว้) หลังจากนั้นก็พยายามรวมร่างกับ Silver Surfer นักผจญภัยแห่งอวกาศบนกระดานโต้คลื่นสีเงิน
เวนอม vs คาร์เนจ
Venom กับ Carnage ปะทะกันหลังจากที่ Carnage คลอดลูกออกมา นามว่า “TOXIN” ซึ่งรวมร่างกับตำรวจสุดห้าวชื่อ Patrick Mulligan --- ที่ต้องซัดกันเพราะว่า Carnage จงเกลียดจงชังลูกตัวเองมาก ระหว่างที่จะแบ่งร่าง Carnage ก็พยายามฆ่าตัวอ่อนซะ แต่ก็ไม่สำเร็จ ทั้งนี้เพราะ Carnage กลัวว่าตัวอ่อนใหม่จะแข็งแกร่งกว่าตน
ในทางกลับกัน Venom กลับรู้สึกรักใคร่ “หลาน” ของตัวเองนี้อย่างมาก รักจนต้องปกป้อง (และ Venom เป็นคนตั้งชื่อให้กับ Toxin ด้วย) ส่วนร่างต้นของ Toxin นายตำรวจผู้เคร่งเครียดก็พยายามฝืนความชั่วร้ายของตัวอ่อน และฝักใฝ่ที่จะผดุงคุณธรรม และกลายเป็น Anti-Hero ไปอีกคน (เพราะแบบนี้ด้วย ทำให้ Carnage ยิ่งจงเกลียดจงชัง Toxin เอามากๆ)
หลังจากนั้น Venom ได้เอาชนะและดูดเอาตัวอ่อน Carnage เข้าร่างประสานพลังปิดผนึกมันไว้ตลอดกาล – เมื่อ Kasady ขาดพลังของ Carnage ไปแล้ว ไอ้โรคจิตมันก็ยังไม่ยอมเลิกรา แต่งชุดแดงไล่ฆ่าผู้คนไปเรื่องเปื่อย (แต่ตอนนี้เป็นเพียงมนุษย์ธรรมดาเท่านั้น) แต่ความชั่วร้ายก็ยังไม่ยอมจบสิ้น Kasady ได้พบกับ “ตัวอ่อน” ที่มีพลังเหมือน Carnage ในดินแดน Negative Zone (ดินแดนที่เหมือนโลกขนานต่างมิติ) แต่เพราะเหตุใด “ตัวอ่อน” นี้ถึงมีพลังคล้ายคลึงกับ Carnage - มันมาจากไหน – ทาง Marvel ยังเก็บไว้เป็นปริศนา
หมายเหตุ
เนื่องจากว่า Marvel มีซีรีส์มากมาย และบางครั้งตัวละครก็ซ้ำกัน เนื้อเรื่องทับไปทับมาอยู่บนโลก Marvel Universe เดียวกัน จึงมีเรื่องของ “การตายของ Carnage” อยู่ด้วย – ส่วนมันเกิดขึ้นตอนไหน อย่างไร คาดเดาว่าน่าจะหลังจากที่ Kasady ได้ค้นพบตัวอ่อนใหม่แล้ว ซึ่งนักวิจารณ์บางคนก็ว่า ตัวที่สู้กับ Venom และให้กำเนิด Toxin เป็นตัวอ่อนดั้งเดิมแน่นอน ทำให้เรื่องงงๆ ยังไงก็อย่าไปซีเรียสนะครับ เอาความสนุกสนานเป็นหลัก เน้นเนื้อเรื่องกลาง เพราะมันมีหลายเวอร์ชันมากๆ
เหตุการณ์อื่นๆ
ณ คุกที่จองจำเหล่าวายร้าย (พวก Supervillains ซุปเปอร์วายร้ายที่ถูกจับได้) Carnage ก็ถูกจองจำอยู่ในนั้นด้วย ในขณะที่เกิดการแหกคุกครั้งใหญ่ Carnage ได้ออกมาทำร้ายซุปเปอร์ฮีโร่ที่พยายามควบคุมสถานการณ์ และก็ถูกสุดยอดฮีโร่ที่แข็งแกร่งที่สุดในประวัติศาสตร์ Marvel นามว่า the Sentry (ลักษณะเหมือนซุปเปอร์แมนของค่าย DC มีพลังมหาศาลเทียบเท่าแรงระเบิดของดวงอาทิตย์ 1 ล้านดวง) เรื่องราวของซุปเปอร์ฮีโร่คนนี้ช่างอาภัพนัก เนื่องจากเขาเป็นคนมีสองบุคลิก อีกบุคลิกหนึ่งของเขาก็คือ the Void ซึ่งเป็นเทพเจ้ามารร้ายที่มีพลังร้ายกาจเกินจินตนาการ ทำให้เขาต้องลบความทรงจำของทุกคนบนโลก รวมถึงตัวเค้าเอง เพื่อสะกดให้มารร้ายในตัวเขาสงบลง
ซึ่งในระหว่างที่เกิดเหตุแหกคุกอยู่นั้น the Sentry (ตัวจริงคือ Reynolds ซึ่งได้ยอมถูกกุมขังฐานฆาตกรรมภรรยาของตัวเอง) ได้กระชาก Carnage ออกมา พาออกไปนอกโลก แล้วกระชากร่างออกเป็นสองท่อน
แต่มีหรือที่ Marvel จะยอมเสียสุดยอดตัวร้ายประหนึ่งเทพเจ้าแห่งความบ้าคลั่งตนนี้ นักวิจารณ์ถกเถียงกันว่า ในตอนที่พ่อ Carnage ถูกกระชากออกเป็นสองส่วนในอวกาศนั้นเป็นเพียง “ตัวอ่อนในสภาพ Carnge ปราศจากร่างต้น Kasady” ดังนั้น Carnage จะกลับมาอย่างแน่นอน
มาร์เชลโล ลิปปี
มาร์เชลโล ลิปปี (Marcello Lippi) เกิดเมื่อวันที่ 12 เมษายน ค.ศ. 1948 เป็นผู้จัดการทีมฟุตบอลและอดีตนักฟุตบอล สร้างชื่อในฐานะผู้จัดการทีมที่ประสบความสำเร็จสูงสุดคนหนึ่งในโลกกับสโมสรยูเวนตุส เขานำทีมชาติอิตาลี คว้าแชมป์ฟุตบอลโลก ปี 2006
วันนี่ วาน กิลส์
วันนี่ วาน กิลส์ (10 กุมภาพันธ์ ค.ศ. 1959 – 28 กรกฎาคม ค.ศ. 2018) เป็นนักฟุตบอลและครูฝึกสอนฟุตบอลชาวเนเธอร์แลนด์
รัมมี่
รัมมี่ (rummy) เป็นเกมไพ่จับคู่ ในการเล่นอาศัยการอ่านใจและอ่านไพ่บนมือคู่ต่อสู้ มากกว่าดวง นักคณิตศาสตร์หรือนักสถิติจะได้เปรียบในการแข่งรัมมี่ (หรือแม้แต่เกม โปเกอร์) การเล่นรัมมี่จะใช้เวลาค่อนข้างนาน แล้วแต่จำนวนผู้เล่น ดังนั้น ในความเป็นจริง นักพนันทั่วไปจึงไม่นิยมเล่นเกมนี้ เพราะได้เสียกันช้ากว่าเกมอื่นเช่น ป๊อกเด้ง ที่มีรอบการได้เสียหมุนเร็ว สิ่งที่สนุกในเกมไพ่รัมมี่ นอกจากการแข่งขันในเกมปกติคือ การกินมืด หรือ น็อกมืด ซึ่งสิ่งนี้มีผลทางจิตวิทยาในแข่งอีกด้วย
จำนวนผู้เล่น
2–4 คน
การแจกไพ่
ผู้เล่น 2 คนแจกคนละ 11 ใบ ผู้เล่น 3 คนแจกคนละ 9 ใบ ผู้เล่น 4 คนแจกคนละ 7 ใบ
(ในบางกติกา สำหรับผู้เล่น 2 คน หลังจากแจกไพ่แล้ว จะคัดไพ่ 5 ใบจากก้นกองออกแยกไว้ เพื่อให้เป็นการยากแก่การนับไพ่ทำให้เกมท้าทายยิ่งขึ้น)
กติกา
หลังจากแจกไพ่แล้ว ไพ่ที่เหลือคือกองจั่ว ผู้แจกเปิดไพ่ใบบนสุดและวางไว้ข้าง ๆ กองจั่ว ไพ่ใบนั้นถือเป็นกองกลางสำหรับทิ้งไพ่
ผู้เล่นคนแรกเริ่มโดยการจั่วไพ่หนึ่งใบจากกองจั่ว หรือเก็บไพ่จากกองกลางก็ได้ (อ่านเรื่อง "การเก็บไพ่" ด้านล่าง) หลังจากนั้นจึงทิ้งไพ่ลงมาหนึ่งใบโดยวางเรียงต่อจากไพ่กองกลางสำหรับผู้เล่นคนถัดมา เวลาทิ้งไพ่ลงบนกองกลาง ให้จัดเรียงเป็นแถวเพื่อให้สามารถเห็นไพ่แต่ละใบที่ทิ้งลงมาตามลำดับ
เมื่อถึงตาผู้เล่นคนถัดมา ผู้เล่นเลือกว่าจะจั่วจากกองจั่วหรือเก็บไพ่จากกองกลาง จากนั้นจึงทิ้งไพ่หนึ่งใบโดยวางเรียงต่อจากไพ่กองกลางสำหรับผู้เล่นคนถัดมา และวนไปจนกระทั่งผู้เล่นคนหนึ่งคนใด "น็อก" หรือจบเกม
เป้าหมายคือ ผู้เล่นแต่ละคนจะพยายามเรียงไพ่เป็นชุด ๆ ชุดละอย่างน้อยสามใบ คือ จัดตอง (เช่น 7♣ 7♦ 7♥ หรือ J♥ J♦ J♠ J♣ ) หรือเรียงไพ่ในดอกเดียวกัน (เช่น 4♦ 5♦ 6♦ หรือ 10♥ J♥ Q♥ K♥ ) ในเกมรัมมี่นี้ลำดับไพ่คือ 2 3 4 5 6 7 8 9 10 J Q K A และไม่มีการวนรอบ เช่น A 2 3
การเก็บไพ่
ผู้เล่นจะเก็บไพ่จากกองกลางได้ก็ต่อเมื่อสามารถนำไพ่จากกองกลางนั้นมาจัดเข้าชุดได้ทันทีเท่านั้น (ชุดเรียงหรือชุดตองอย่างน้อยสามใบ) และผู้เล่นจะต้องมีไพ่อยู่ในมือแล้วอย่างน้อยหนึ่งใบที่จะนำมารวมให้เข้าชุดกับใบที่เก็บได้ ผู้เล่นเก็บโดยเริ่มจากใบที่จะนำมาจัดเข้าชุดและรวบลงมาจนถึงใบสุดท้าย และจะต้องวางไพ่ชุดนั้นหงายขึ้นบนโต๊ะทันที ชุดอื่น ๆ ที่สามารถจัดได้หรือใบฝาก (อ่านเรื่อง "การฝาก" ด้านล่าง) ที่เก็บมาได้นั้นผู้เล่นจะวางลงด้วยก็ได้
เช่นในกองกลางมีไพ่ 7♥ K♦  3♠  8♣  J♦  10♠ ตามลำดับ ผู้เล่น ข มีไพ่ Q♦ อยู่ในมือ จึงรวบเก็บไพ่จาก K♦ ลงมาถึง 10♠ และต้องเปิดไพ่ชุด J♦ Q♦ K♦ ลงบนโต๊ะทันที ไพ่ใบอื่น ๆ ที่เก็บมานั้นต้องเก็บขึ้นในมือด้วย และหากมีชุดไพ่อื่นหรือใบฝากในมือ จะสามารถวางลงด้วยก็ได้ก่อนจะทิ้งไพ่ลงบนกองกลางหนึ่งใบ
การกิน
เมื่อผู้เล่นคนใดเก็บไพ่จากกองกลางเป็นครั้งแรกและเปิดไพ่ชุดนั้นลงบนโต๊ะ ถือว่าผู้เล่นผู้นั้น "เกิด" แล้ว ผู้เล่นที่เกิดแล้วจะสามารถวางไพ่ที่จัดเข้าชุดแล้วในมือ หรือวางใบฝาก (อ่านเรื่อง "การฝาก" ด้านล่าง) ลงบนโต๊ะได้ทั้งในตานั้นและในตาถัด ๆ มา ไพ่ที่ถูกเปิดออกแล้วไม่ว่าจะเป็นชุดหรือใบฝาก จะไม่สามารถสลับสับเปลี่ยนชุดหรือเก็บกลับขึ้นมาในมือได้อีก
ผู้เล่นจะไม่สามารถเปิดไพ่ที่จัดเข้าชุดแล้วหรือใบฝากลงจากมือได้ จนกว่าจะผู้เล่นคนนั้นจะ "เกิด" แล้วเท่านั้น
การเกิดมีประโยชน์คือ ผู้เล่นจะไม่ถูก "ลบมืด" (อ่านเรื่อง "การลบมืด" ด้านล่าง) และชุดไพ่และใบฝากที่วางลงแล้วจะถือเป็นคะแนน และไม่ต้องถูกหักลบแต้มเมื่อจบเกม
การฝาก
การฝากคือการต่อไพ่อย่างน้อยหนึ่งใบ (ใบฝาก) จากชุดที่วางออกบนโต๊ะแล้ว ไม่ว่าจะเป็นชุดของผู้เล่นคนอื่น หรือของตัวเองก็ตาม เช่น ถ้าผู้เล่น ก. วางไพ่ชุด 8♣ 9♣ 10♣ J♣ ลงบนโต๊ะ ผู้เล่น ค. จะมีสิทธิฝาก Q♣ (หรือ 6♣ 7♣ ด้วยก็ได้) โดยการวางไพ่เหล่านั้นลงเมื่อถึงตาของผู้เล่น ค. ซึ่งหากผู้เล่น ค. ฝากด้วยการวาง 7♣ ลง ผู้เล่นคนอื่น ๆ ก็จะสามารถฝาก 6♣ ต่อได้เช่นกัน แต่หากเมื่อใดก็ตามที่เกิดไพ่ Q K A จะไม่สามารถฝากไพ่ 2 หรือ 3 ได้
การฝากนั้นจะวางไพ่ลงได้ก็ต่อเมื่อเป็นตาของผู้เล่นที่มีใบฝากและหากผู้เล่นได้ "เกิด" แล้ว หรือจะถือใบฝากไว้ในมือจนกระทั่งจบเกมก็ได้
หากใบฝากที่จะวางสามารถฝากได้จากสองชุด จะต้องแจกแจงว่าจะฝากจากชุดใด เช่น ถ้ามีการเกิดไพ่ชุดเรียง 6♣ 7♣ 8♣ และชุดตอง 9♥ 9♦ 9♠ ผู้เล่นที่จะฝาก 9♣ จะต้องแจกแจงว่าจะฝากจากชุดใด (เพราะถ้าฝากชุดเรียง 6♣ 7♣ 8♣ ผู้เล่นคนอื่นจะมีสิทธิฝาก 10♣ ต่อได้)
วิธีจบเกมหรือการ "น็อก"
คือ เมื่อไรที่ผู้เล่นคนหนึ่งคนใดได้จั่วไพ่ หรือเก็บไพ่จากกองกลางแล้ว และจัดเข้าชุดหรือ "ฝาก" ได้ครบหมด และจะต้องเหลือไพ่ในมืออีกเพียงใบเดียว ถือว่าผู้เล่นผู้นั้น "น็อก" โดยผู้เล่นจะเปิดไพ่ในมือลงทั้งหมด และคว่ำไพ่ใบสุดท้ายนั้นลง
ทาราโกะ (นักพากย์)
ทาราโกะ (TARAKO; たらこ, 17 ธันวาคม 1960 -) เป็น นักพากย์, ผู้บรรยาย, นักแสดง, นักร้องนักแต่งเพลง, นักเขียนบท และ นักเขียนเรียงความ ชาวญี่ปุ่น เกิดที่ เมืองโอตะ จังหวัดกุมมะ สังกัดสำนักงานดนตรีทรูบาดูร์
รัมมี่
วิธีจบเกมหรือการ "น็อก"
หากไม่มีผู้เล่นคนใดสามารถน็อกได้เลย จนกระทั่งไพ่หมดจากกองจั่วแล้ว คือผู้เล่นจั่วไพ่ใบสุดท้าย และทิ้งไพ่ใบหนึ่งลงบนกองกลาง และผู้เล่นคนถัดมาไม่สามารถเก็บไพ่จากกองกลางเพื่อน็อกได้ จะถือว่าจบเกม
ผู้เล่นแต่ละคนนับแต้มจากชุดที่วางลงแล้ว และหักลบคะแนนจากไพ่ที่ถืออยู่ในมือ ในเกมถัดมา ผู้เล่นที่น็อกจะได้เป็นคนเริ่มเกม
Pachynemertidae
Pachynemertidae เป็นวงศ์ของ Worm ที่อยู่ในอันดับ Polystilifera
รัมมี่
การนับแต้ม
ผู้เล่นแต่ละคนจะนับแต้มของตนเมื่อมีการจบเกมหรือ "น็อก"
Pachynemertidae
สกุลในวงศ์นี้ ได้แก่:
รัมมี่
การนับแต้ม
เบอร์ 2 3 4 5 6 7 8 9 ใบละ 5 แต้ม (ยกเว้น 2♣ ซึ่งมีค่า 50 แต้ม)
เบอร์ 10 J Q K ใบละ 10 แต้ม (ยกเว้น Q♠ ซึ่งมีค่า 50 แต้ม)
A ใบละ 15 แต้ม (บางที่มีการนับแต้มของ A เป็น 2 กรณี กรณีที่ 1 คือ การเรียง A เป็นตอง หรือการฝาก A ที่เป็นตอง จะนับใบละ 15 แต้ม แต่ถ้าเป็นกรณีที่ 2 คือ การเรียง Q K A หรือการฝาก A ในกรณีนี้จะนับ A เพียง 10 แต้ม เช่นเดียวกับแต้มของ Q และ K )
ไพ่สเปโตคือไพ่พิเศษซึ่งมีคะแนน 50 แต้มคือ 2♣ และ Q♠
ไพ่ใบที่ใช้ "น็อก" ก็ถือว่ามีคะแนน 50 แต้มเช่นกัน
ผู้เล่นจะได้แต้มเฉพาะจากไพ่ที่ได้วางหงายขึ้นบนโต๊ะแล้วเท่านั้น ไพ่ที่เหลืออยู่ในมือ ไม่ว่าจะเข้าชุดแล้วหรือเป็นใบฝากหรือไม่ก็ตาม จะต้องถูกติดลบ
ผู้เล่นผู้ใดที่สะสมคะแนนได้ถึง 500 แต้ม (หรือตามแต่กำหนดไว้) ก่อนเป็นผู้ชนะ
การน็อกมืด
หากผู้เล่นคนใดสามารถ "น็อก" ได้โดยมิได้ "เกิด" เลย คือจั่วจากกองจั่วเท่านั้น หรือเก็บไพ่จากกองกลางแล้วก็ "น็อก" ทันทีโดยที่ไม่ได้ "เกิด" มาก่อน ถือว่าผู้เล่นคนนั้น "น็อกมืด" ซึ่งแต้มของผู้น็อกมืดในเกมนั้นจะได้เป็นสองเท่า
การน็อกสี
หากผู้เล่นสามารถน็อกโดยไพ่ทุกชุดและใบฝากเป็นดอกเดียวกันหมด จะได้คะแนนเป็น 2 เท่า เช่น ผู้เล่น ก. น็อกด้วย 3♥ 4♥ 5♥ 6♥ และ 9♥ 10♥ J♥ Q♥ และใบน็อก ผู้เล่น ก. จะได้คะแนนเป็นสองเท่าในเกมนั้น
หากผู้เล่นน็อกมืดด้วย (น็อกมืดสี) จะได้คะแนนเป็น 4 เท่า
การลบมืด
การลบมืด (หรือบางที่เรียกว่า ตกตึก หรือ ย่าง) หมายถึง หากผู้เล่นคนใดยังไม่ได้ "เกิด" (ไม่ได้เก็บไพ่จากกองกลางเลย) แล้วผู้เล่นคนอื่น "น็อก" หรือไพ่หมดจากกองจั่วโดยที่ไม่มีผู้ใด "น็อก" ผู้เล่นคนนั้นจะถูกลบมืด คะแนนในเกมนั้นจะถูกติดลบเป็นสองเท่า คือแต้มที่ถืออยู่ในมือทั้งหมด รวมถึงการถูกหักคะแนนในกรณีต่าง ๆ ด้วย เช่น ทิ้งโง่ ทิ้งมี่ ทิ้งเต็ม ทิ้งปี้ หรือถูกฝากสเปโต (อ่านเรื่องกติกาเหล่านี้ข้างล่าง)
การทิ้งโง่
ผู้เล่น ก. ที่ทิ้งไพ่ลงไปที่กองกลาง แล้วผู้เล่น ข. เก็บไพ่ใบที่ผู้เล่น ก. ทิ้งลงไป ขึ้นมาน็อก เรียกว่า ผู้เล่น ก. “ทิ้งโง่” ทำให้ผู้เล่น ข. น็อกในเกม ผู้เล่น ก.ที่ทิ้งโง่ต้องถูกติดลบ 50 คะแนน (ในกรณีที่ทิ้งไพ่โง่เป็นไพ่สเปโต จะถูกติดลบ 100 คะแนน) และในเกมถัด ๆ มาให้วนย้อนกลับจนกว่าจะมีการทิ้งโง่อีกครั้ง
กติกาเพิ่มเติม
ผู้เล่นควรตกลงกันก่อนว่าจะใช้กติกาเหล่านี้หรือไม่ กติกาบางข้อทำให้เกมท้าทายยิ่งขึ้น
การทิ้งปี้หัว หากใครทิ้ง "ตัวกัน" (ไพ่ ±1 หรือ ±2 ในดอกเดียวกัน หรือไพ่เบอร์เดียวกัน) ของใบหัวนั้นลงมา ส่งผลให้ผู้เล่นคนอื่นสามารถเก็บใบหัวนั้นได้ภายในรอบนั้น จะถูกหัก 50 แต้ม เช่น หากใบหัวคือ 7♥ ผู้เล่น ข. ทิ้งไพ่ 8♥ ซึ่งส่งผลให้ผู้เล่น ง. ซึ่งมี 6♥ อยู่ในมือสามารถเก็บชุด 6♥ 7♥ 8♥ ได้ ผู้เล่น ข. จะถูกหัก 50 แต้ม ผู้เล่น ข. จะรอดจากการถูกหัก 50 แต้มหากผู้เล่น ค. ง. และ ก. ไม่สามารถเก็บ 7♥ และ 8♥ มาใช้ได้ จนกระทั่งเวียนกลับมาเป็นตาผู้เล่น ข. อีก (ในกรณีนี้ "ตัวกัน" ของ 7♥ ได้แก่ 5♥ 6♥ 8♥ 9♥ และ 7 ดอกอื่น ๆ)
กรณี 1. หากมีไพ่สเปโตอยู่ในกองกลางอยู่แล้ว แล้วผู้เล่นทิ้งตัวกันสเปโตลงมา
กรณี 2. หากมีตัวกันสเปโตอยู่ในกองกลางอยู่แล้ว แล้วผู้เล่นทิ้งไพ่สเปโตลงมา
กรณี 3. หากมีตัวกันสเปโตอยู่ในกองกลางอยู่แล้ว แล้วผู้เล่นทิ้งตัวกันสเปโตลงมาอีกใบ
ผู้ที่ทิ้งปี้สเปโตจะถูกหัก 50 แต้มก็ต่อเมื่อ ภายในรอบนั้น ผู้เล่นคนอื่นสามารถเก็บไพ่สเปโตหรือตัวกันทั้งสองใบไปใช้เกิดในชุดสเปโตได้
ผู้ที่ทิ้งปี้สเปโตจะรอดจากการถูกหัก 50 แต้มหากหลังจากทิ้งไพ่แล้ว ไม่มีผู้เล่นอื่นเก็บไพ่ไปใช้ได้จนวนรอบกลับมาถึงตาผู้ทิ้งไพ่
ตัวอย่างกรณี 1. ในกองกลางมีสเปโต Q♠ อยู่แล้ว ผู้เล่นใดที่ทิ้ง Q ดอกอื่นลงมาส่งผลให้ผู้เล่นคนอื่นสามารถเก็บชุด Q Q Q ได้ภายในรอบนั้นจะถูกหัก 50 แต้ม
ตัวอย่างกรณี 2. ในกองกลางมีตัวกันสเปโต 4♣ อยู่แล้ว ผู้เล่นใดที่ทิ้งสเปโต 2♣ ลงมาส่งผลให้ผู้เล่นคนอื่นสามารถเก็บชุด 2♣ 3♣ 4♣ ได้ภายในรอบนั้นจะถูกหัก 50 แต้ม
ตัวอย่างกรณี 3. ในกองกลางมีตัวกันสเปโต J♠ อยู่แล้ว ผู้เล่นใดที่ทิ้งตัวกันสเปโต K♠ ส่งผลให้มีการเกิด J♠ Q♠ K♠ ได้ภายในรอบนั้นจะถูกหัก 50 แต้ม
หากผู้ฝากต้องวางไพ่สองใบจึงจะฝากสเปโตได้ เช่น การฝาก 2♣ 3♣ ต่อจาก 4♣ 5♣ 6♣ จะไม่ถือเป็นการถูกฝากสเปโต
หากผู้เล่นทิ้งไพ่ที่ถือได้ว่า ทั้งทิ้งมี่และทิ้งเต็ม จะถูกปรับ 100 คะแนน (50 คะแนนจากการทิ้งปี้และ 50 คะแนนจากการทิ้งเต็ม) เช่น ผู้เล่น ข. วางไพ่ 5♣ 5♠ 5♦ ในกองทิ้งมีไพ่ 6♥ 7♥ อยู่ และผู้เล่น ง. ทิ้ง 5♥ ถือว่าผู้เล่น ง. ทั้งทิ้งมี่และทิ้งเต็ม
หากผู้เล่นทิ้งไพ่ที่ถือได้ว่า ทั้งทิ้งปี้หัวและทิ้งปี้เสเปโต จะถูกปรับ 100 คะแนน เช่น ใบหัวเป็น 10♠ ผู้เล่น ค. ทิ้ง J♠ และผู้เล่น ก. สามารถเก็บและวาง 10♠ J♠ Q♠ ได้ในรอบนั้น ผู้เล่น ค. จะถูกปรับ 100 คะแนน
เป็นไปได้ที่ผู้เล่นสองหรือสามคนจะถูกหักคะแนนพร้อมกันจากการเก็บไพ่ในตาเดียว เช่นหากใบหัวเป็น J♥ และในกองทิ้งมี 2♣ และ A♠ อยู่ ผู้เล่น ก. ทิ้ง 4♣ ผู้เล่น ข. ทิ้ง 10♥ และผู้เล่น ค. ทิ้ง K♠ ผู้เล่น ง. เก็บไพ่ทั้งหมดและวางชุด 10♥ J♥ Q♥ ชุด 2♣ 3♣ 4♣ และชุด Q♠ K♠ A♠ ผู้เล่น ก. และ ค. ถูกหัก 50 คะแนนจากการทิ้งปี้สเปโต และผู้เล่น ข. ถูกหัก 50 คะแนนจากการทิ้งปี้หัว หากผู้เล่น ง. วางชุดไพ่เหล่านั้นลง
อีกตัวอย่าง เช่น ในกองทิ้งมี K♠ อยู่ ผู้เล่น ง. ทิ้ง A♠ ผู้เล่น ข. ทิ้ง J♠ และผู้เล่น ค. สามารถเกิดชุด J♠ Q♠ K♠ A♠ ได้ในรอบนั้น ทั้งผู้เล่น ง. และ ข. จะถูกหัก 50 คะแนนจากการทิ้งปี้สเปโตทั้งคู่
วันคัท ซอมบี้งับๆๆๆ
วันคัท ซอมบี้งับๆๆๆ เป็นภาพยนตร์ซอมบีคอมเมดีญี่ปุ่น เขียนและกำกับโดย ชินอิจิโร อูเอดะ เล่าเรื่องราวของทีมนักแสดงและผู้ผลิตภาพยนตร์ที่ได้รับหน้าที่ให้ถ่ายภาพยนตร์ซอมบีขณะการออกอากาศสด อีกทั้งยังต้องถ่ายภายในเทคเดียวเท่านั้น
ภาพยนตร์ถูกสร้างขึ้นด้วยทุนสร้างเพียง 3 ล้านเยน (850,000 บาท) และฉายครั้งแรกในโรงละครขนาดเล็กในประเทศญี่ปุ่นเป็นระยะเวลา 6 วัน หลังจากความสำเร็จในระดับนานาชาติที่เทศกาลภาพยนตร์อูดิเน วันคัท ซอมบี้งับๆๆๆ ได้รับการฉายในประเทศต่าง ๆ รวมถึงฉายซ้ำอีกครั้งในประเทศญี่ปุ่น สามารถสร้างรายได้ถึง 3.12 พันล้านเยน (89 ล้านบาท) และ 31.2 ล้านดอลลาร์สหรัฐ ทั่วโลก จึงเป็นการสร้างประวัติศาสตร์ภาพยนตร์ที่สามารถสร้างรายได้เกินทุนสร้างหลายเท่าตัว ภาพยนตร์เรื่องนี้ยังได้รับการยกย่องจากนักวิจารณ์ถึงความไม่เหมือนใคร การเขียนบท และอารมณ์ขันที่มีในภาพยนตร์
เนื้อเรื่อง
ในช่วงแรกของภาพยนตร์​ นักแสดงและทีมงานภาพยนตร์ซอมบีทุนผลิตต่ำเรียกวันคัทออฟเดอะเดต กำลังถ่ายทำอยู่ในโรงงานบำบัดน้ำเสียร้าง ผู้กำกับฮิงูราชิหมดหวังกับภาพยนตร์ที่อาจจะไม่สำเร็จและท้อแท้กับนักแสดงของเขา ช่างภาพโฮโซดะกลายร่างเป็นซอมบีและกัดผู้ช่วยผู้กำกับคาซาฮาระ นักแสดงหญิงชินัตสึ นักแสดงชายโค และช่างแต่งหน้านาโอะผลักซอมบีออกไปด้านนอกโรงงาน ฮิรางูชิยืนกรานที่จะถ่ายทำต่อโดยใช้ซอมบีจริง ผู้กำกับเสียงยามาโงะหนีออกนอกโรงงานและติดเชื้อซอมบี ฮิงูราชิพายามาโงะที่กลายร่างแล้วกลับเข้ามาในโรงงานและโยนเข้าไปเพื่อถ่ายทำต่อ นาโอะตัดศีรษะยามาโงะ เลือดของเขาอาจทำให้เธอติดเชื้อไปด้วย
ไอแอม... ซาชาเฟียร์ส
ไอแอม... ซาชาเฟียร์ส (I Am... Sasha Fierce) คือสตูดิโออัลบั้มลำดับที่ 3 ของบียอนเซ่ โนวส์ นักร้องสาวเพลงอาร์แอนด์บี ชาวอเมริกัน อัลบั้มนี้ออกจำหน่ายเมื่อวันที่ 20 พฤศจิกายน ค.ศ. 2008 ในประเทศไทย และวันที่ 18 พฤศจิกายน ค.ศ. 2008 ในสหรัฐอเมริกาโดยโคลัมเบียเรเคิดส์ อัลบั้มนี้เปิดตัวอันดับหนึ่งบนชาร์ตบิลบอร์ด 200ของสหรัฐอเมริกา ทำให้เธอเป็นศิลปินหญิงคนที่ 3 ที่มี 3 อัลบั้มเปิดตัวเป็นอันดับ 1 บนชาร์ตในช่วงทศวรรษนี้ โดยสองคนแรกคือ บริตนีย์ สเปียรส์และอลิเชีย คียส์ อัลบั้มนี้ RIAA จัดให้มียอดขายระดับ 2× แพลตินัม
วันคัท ซอมบี้งับๆๆๆ
เนื้อเรื่อง
ชินัตสึ โค และนาโอะพยายามหนีออกมา แต่ฮิงูราชิสร้างฉากต่อสู้โดยใช้คาซาฮาระที่กลายเป็นซอมบีแล้วและถ่ายทำต่อ ชินัตสึเผชิญหน้ากับซอมบีและได้รับการช่วยเหลือจากโค พวกเขารวมตัวกับนาโอะอีกครั้ง เธอสงสัยว่าชินัตสึนั้นติดเชื้อ นาโอะจึงพยายามฆ่าชินัตสึและวิ่งไล่ตามเธอไป มีการปล่อยซอมบีออกมาในระหว่างการวิ่งหนี นอกจอโคฆ่านาโอะเพื่อช่วยเหลือชินัตสึ นาโอะที่กลายเป็นซอมบีทำให้โคติดเชื้อ ซอมบีไม่ทราบชื่อเข้าหาชินัตสึเฉย ๆ และเดินออกไป ชินัตสึเผชิญหน้ากับโคที่เป็นซอมบีอีกครั้ง ชินัตสึตัดศีรษะโค ฮิงูราชิด่าว่าชินัตสึที่ฆ่านักแสดงของเขา ชินัตสึฆ่าฮิงูราชิ เธอเดินไปอยู่บนรูปดาวห้าแฉกเลือดในสภาพมึนงงเป็นการจบช่วงแรกของภาพยนตร์
ไอแอม... ซาชาเฟียร์ส
ฉบับรีมิกซ์ของอัลบั้มนี้ อโบฟแอนด์บียอนเซ่ ได้วางจำหน่ายเมื่อวันที่ 16 มิถุนายน พ.ศ. 2552 ซึ่งได้บรรจุซีดีแดนซ์มิกซ์และดีวีดีมิวสิกวิดีโอไว้ และเมื่อเดือนกันยายน พ.ศ. 2552 ฉบับแพลตินัมก็ได้ออกวางจำหน่ายโดยมีเพลงทั้งหมดจากอัลบั้มฉบับดีลักซ์บวกกับเพลงเพิ่มเติมพิเศษและดีวีดีมิวสิกวิดีโอจากอัลบั้มทั้งหมด
วันคัท ซอมบี้งับๆๆๆ
เนื้อเรื่อง
ในช่วงที่สองของภาพยนตร์เล่าเรื่องราวชีวิตส่วนตัวของนักแสดงและทีมงานวันคัทออฟเดอะเดต ในระหว่างที่พวกเขาเตรียมตัวในการถ่ายทำภายในเทคเดียว วันคัท ซอมบี้งับๆๆๆ ยังได้รับการเปิดเผยว่าทั้งหมดจะเป็นการออกอากาศสด ทำให้ไม่สามารถถ่ายทำใหม่หรือมีความล่าช้าได้
ไอแอม... ซาชาเฟียร์ส
อัลบั้มนี้มีประสบความสำเร็จในด้านซิงเกิลเป็นอย่างมากโดยมี 6 ซิงเกิลแรกของอัลบั้มสามารถเข้าไปใน 40 อันดับแรกของชาร์ตบิลบอร์ด ฮอต 100 ได้ และยังมีเพลง "Single Ladies (Put a Ring on It)" ที่สามารถเข้าไปสู่อันดับสูงสุดในสหรัฐอเมริกาได้ด้วย
วันคัท ซอมบี้งับๆๆๆ
เนื้อเรื่อง
ช่วงที่สามของภาพยนตร์แสดงให้เห็นถึงเบื้องหลังการถ่ายทำที่วุ่นวายของวันคัทออฟเดอะเดต นักแสดงหลักสองคนไม่สามารถเข้าร่วมการถ่ายทำได้ ทำให้ผู้กำกับทากายูกิ ฮามัตสึ และภรรยาของเขาฮารูมิ ชูฮามะต้องเข้ามาแทนที่บทบาทของฮิงูราชิละนาโอะแทน นอกจากนี้ยังเปิดเผยว่าระหว่างการถ่ายทำ ฮารูมิ ชูฮามะ เล่นเกินบทของเธอไปโดยการต่อสู้ทางร่างกายของนักแสดงอย่างรุนแรง จากนั้นมานาบุ โฮโซอิ (แสดงเป็นโฮโซดะ) สลบไปด้วยความมึนเมาและจากนั้นก็อาเจียนออกมา อีกทั้งอาการท้องร่วงของชุนตาโร ยามาซากิทำให้ตัวละครของเขา ยามาโงะ ต้องออกนอกโรงงานไปโดยไม่ได้อยู่ในบท ขณะที่ช่างภาพหลักได้รับบาดเจ็บที่หลังและได้รับการเปลี่ยนตัวกระทันหันระหว่างถ่ายทำ ฮารูมิ ชูฮามะเล่นนอกบทและเริ่มโจมตีนักแสดงและทีมงานระหว่างการไล่ตามชินัตสึ ทำให้ทากายูกิ ฮามัตสึต้องรัดคอเธอให้สลบ และจากนั้นจึงนำตัวฮารูมิ ชูฮามะที่ฟื้นแล้วออกเพื่อไม่ให้ขัดขวางฉากจบระหว่างชินัตสึและโค อีกทั้งยังเปิดเผยว่าซอมบีที่ไม่ได้โจมตีชินัตสึนั้นเป็นทีมงานที่คอยให้คำแนะนำการแสดงเธอ ขณะที่เครนเสากล้องนั้นหักจากอุบัติเหตุ ทำให้ทั้งนักแสดงและทีมงานต้องทำพีระมิดมนุษย์เพื่อจำลองฉากภาพมุมสูงด้วยเครนเป็นการจบช่วงแรกของภาพยนตร์ เหล่านักแสดงและทีมงานต่างดีใจที่การถ่ายทำสำเร็จลุล่วง
ไอแอม... ซาชาเฟียร์ส
ผลตอบรับทางด้านยอดขาย
''ไอแอม... ซาชาเฟียร์ส'' ปรากฏครั้งแรกในชาร์ตอัลบั้มต่างประเทศของประเทศญี่ปุ่น ซึ่งเป็นหนึ่งในที่ ที่อัลบั้มวางจำหน่ยเร็วที่สุด อัลบั้มเปิดตัวที่อันดับ 5 ต่อมาก็ขึ้นไปที่อันดับ 1 บนชาร์ต ทำให้เป็นอัลบั้มอันดับ 1 ชุดที่สามของโนวส์ที่ในประเทศนั้น
วันคัท ซอมบี้งับๆๆๆ
การผลิต
ชินอิจิโร อูเอดะ กำกับ ตัดต่อ และเขียนบทภาพยนตร์สำหรับวันคัท ซอมบี้งับๆๆๆ อูเอดะเป็นนักผลิตภาพยนตร์อิสระที่เคยได้สร้างภาพยนตร์สั้นหลายเรื่องมาก่อน สำหรับภาพยนตร์ เขากล่าวว่าวันคัทซอมบี้งับๆๆๆ ได้รับแรงบันดาลใจส่วนหนึ่งมาจากการแสดงเวทีของเรียวอิจิ วาดะ โกชอินเดอะบ็อกซ์ ที่อูเอดะได้ชมเมื่อ 5 ปีก่อนการผลิตภาพยนตร์เรื่องนี้ วาดะ นักเขียนบทละครและผู้กำกับละครเวทีได้นำเสนอละครเวทีโกชอินเดอะบ็อกซ์ ตั้งแต่ปี 2011 จนถึง 2014
ไอแอม... ซาชาเฟียร์ส
ผลตอบรับทางด้านยอดขาย
อัลบั้มนี้เปิดตัวที่อันดับหนึ่งบนชาร์ตบิลบอร์ด 200 ของสหรัฐอเมริกา มียอดจำหน่าย 482,000 หน่วยในสัปดาห์แรก ทำให้เป็นอัลบั้มชุดที่ 3 ของโนวส์ที่เปิดตัวอันดับ 1 ในชาร์ตนี้ อัลบั้มนี้มียอดขายระดับ 2× แพลตินัม รับรองโดย RIAA ซึ่งเป็นอัลบั้มที่ได้รับรองระดับสูงที่สุดในรอบแรกของปี พ.ศ. 2552 จากการอ้างอิงถึงบิลบอร์ด ไอแอม... ซาชาเฟียร์ส มียอดขายสูงที่สุดอันดับ 10 ของปี พ.ศ. 2551
วันคัท ซอมบี้งับๆๆๆ
การผลิต
ในการผลิตภาพยนตร์เรื่องนี้ อูเอดะได้ร่วมทำงานกับโรงเรียนการแสดงเอ็นบุเซมินาร์ในโตเกียว เอ็นบุเซมินาร์ไม่ได้เพียงแต่ผลิตภาพยนตร์แต่ยังจัดกเวิร์กช็อปการแสดงที่อูเอดะเคยช่วยคัดเลือกนักแสดงของเขา โดยส่วนใหญ่แล้วนักแสดงไม่ได้เป็นที่รู้จักในวงกว้าง หนึ่งในนักแสดงของวันคัท ซอมบี้งับๆๆๆ ยูซูกิ อากิยามะ กล่าวว่าเวิร์กช็อปนั้นใช้เวลา 2 เดือน อากิยามะเคยร่วมงานกับอูเอดะในภาพยนตร์สั้นของเขาในปี 2011 เรื่องโคยซูรุโชเซ็ตสึกะ
ไอแอม... ซาชาเฟียร์ส
ผลตอบรับทางด้านยอดขาย
ในสาธารณรัฐไอร์แลนด์ ไอแอม... ซาชาเฟียร์ส เปิดตัวที่อันดับ 3 ทำให้เป็นอัลบั้มชุดที่ 2 ของโนวส์ที่ติด 3 อันดับแรกของที่ประเทศนั้น หลังจากที่ 2 ซิงเกิลแรก "If I Were A Boy" และ "Single Ladies (Put a Ring on It)" ได้รับความนิยมในชาร์ตซิงเกิลของสาธารณรัฐไอร์แลนด์ และการประกาศที่จะเพิ่มรอบของประเทศไอร์แลนด์ไปในการทัวร์คอนเสิร์ตสาขาทวีปยุโรปของโนวส์ใน ไอแอม... ทัวร์ อัลบั้มก็ได้กลับขึ้นไปอยู่อันดับหนึ่งในชาร์ตอัลบั้มของสาธารณรัฐไอร์แลนด์ ทำให้ ''ไอแอม... ซาชาเฟียร์ส เป็นอัลบั้มชุดที่สองที่ติดอันดับหนึ่งของโนวส์ตามหลังมาจากอัลบั้มเดนเจอรัสลีอินเลิฟ''
วันคัท ซอมบี้งับๆๆๆ
การผลิต
การถ่ายทำวันคัท ซอมบี้งับๆๆๆ ใช้เวลาเกือบ ๆ 8 วันในเดือนมิถุนายน 2017 ที่โรงบำบัดน้ำเสียร้างแห่งหนึ่งในมิโตะ จังหวัดอิบารากิ อากิยามะบรรยายถึงกระบวนการถ่ายทำว่า "สนุกแต่ก็เหนื่อยมาก ๆ" เพราะความกดดันในการทำให้ฉากลองเทคนั้นไม่มีข้อผิดพลาดแม้แต่น้อย โดยลองเทคที่มีความยาวทั้งสิ้น 37 นาที ขณะถ่ายภาพยนตร์ซอมบีด้วยความต่อเนื่องนั้นถ่ายไปทั้งหมด 6 เทค
วันคัท ซอมบี้งับๆๆๆ ถูกสร้างขึ้นด้วยเงินทุน 3 ล้านเยน (ราว 800,000 บาทในเวลานั้น) และได้รับเงินจากการระดมทุนสาธารณะด้วยอีกส่วนหนึ่ง หลังจากการถ่ายทำระยะเวลา 8 วันแล้วนั้น อูเอดะยังใช้เวลาตัดต่อภาพยนตร์เรื่องนี้อีก 4 เดือน
ไอแอม... ซาชาเฟียร์ส
ผลตอบรับทางด้านยอดขาย
ในประเทศออสเตรเลีย ไอแอม... ซาชาเฟียร์ส เปิดตัวที่อันดับ 9 บนชาร์ตและแต่เดิมมีอันดับสูงสุดที่อันดับ 8 อย่างไรก็ตามอัลบั้มก็ได้ขึ้นชาร์ตอีกครั้งและทำสถิติสูงสุดใหม่อยู่ที่อันดับ 3 ในปลายเดือนกันยายน พ.ศ. 2552 ซึ่งเป็นสัปดาห์ที่ 45 บนชาร์ต ส่วนในประเทศไทยอัลบั้มนี้มียอดขายกว่า 8,000 ชุด จนถึงปัจจุบันอัลบั้มนี้มียอดขายมากกว่า 4.7 ล้านชุดทั่วโลก
วันคัท ซอมบี้งับๆๆๆ
การฉาย
ผู้อำนวยการสร้างและเอ็นบุเซมินาร์ โคจิ อิจิฮาชิ กล่าวว่าเป้าหมายแรกของภาพยนตร์เรื่องนี้คือการขายตั๋วภาพยนตร์ให้ถึงยอด 5,000 ใบ วันคัท ซอมบี้งับๆๆๆ เปิดฉายในประเทศญี่ปุ่นในโรงภาพยนตร์ขนาด 84 ที่นั่งด้วยรอบฉายเพียง 6 วัน ภาพยนตร์เรื่องนี้เริ่มเรียกความสนใจของนานาชาติหลังได้รับรางวัลรองชนะเลิศในสาขาผลโหวตผู้ชมที่งานเทศกาลภาพยนตร์ฟาร์อีสท์อูดีเน
หลังได้รับผลตอบรับเชิงบวกนอกประเทศญี่ปุ่น ในเดือนกรกฎาคม ภาพยนตร์นี้ได้รับการฉายใน 3 โรงภาพยนตร์ในโตเกียวโดยจะมอบส่วนลดให้แก่ผู้ชมที่แต่งกายเป็นซอมบีเพื่อช่วยสร้างความสนใจให้แก่ภาพยนตร์ แอสมิกเอซ เริ่มเข้ามีบทบาทในการเพิ่มรอบฉายในโรงภาพยนตร์ต่าง ๆ ในเดือนกรกฎาคม วันคัท ซอมบี้งับๆๆๆ ถูกนำมาฉายทั่วประเทศญี่ปุ่นกว่า 200 จอในเดือนมีนาคม 2018 จึงทำให้ได้รายได้ทั้งสิ้น 800 ล้านเยน
รายได้
ในประเทศญี่ปุ่น ภาพยนตร์นี้ได้ขายตั๋วไปทั้งสิ้น 2,149,449 ใบและทำรายได้ ¥3,040,246,069 ภายใน 136 วัน ซึ่งทำให้เป็นภาพยนตร์ญี่ปุ่นลำดับ 7 ที่สามารถทำรายได้สูงที่สุดในปี 2018 โดยทำรายได้ 3.12 พันล้านเยน (89 ล้านบาท) ในประเทศญี่ปุ่น ถือได้ว่าเป็นประวัติศาสตร์ของภาพยนตร์ญี่ปุ่นที่สามารถทำรายได้ให้สูงกว่าทุนสร้างเดิมกว่าพันเท่า
ขณะที่ต่างประเทศ ภาพยนตร์ทำรายได้ 53ล้านNT$ (60 ล้านบาท) ในไต้หวัน 7.06 ล้านHK$ (30 ล้านบาท) ในฮ่องกง $154,123 (5 ล้านบาท) ในเกาหลีใต้ 52,406 ดอลลาร์สหรัฐ (1.7 ล้านบาท) ในสหรัฐและแคนาดา และ 2,903 ดอลลาร์สหรัฐ (90,000 บาท) ในไอซ์แลนด์ รายได้จากทั้งโลกรวมทั้งสิ้น 31,178,962 ดอลลาร์สหรัฐ (1 พันล้านบาท)
ข้อกล่าวหาการลอกเลียน
ในเดือนสิงหาคม 2018 เรียวอิจิ วาดะ ให้สัมภาษณ์ว่า วันคัท ซอมบี้งับๆๆๆ เป็นการดัดแปลงมาจาก โกชอินเดอะบ็อกซ์ และเขากำลังปรึกษากับตัวแทนทางกฎหมาย หนึ่งเดือนก่อนหน้า วาดะได้แสดงความคิดเห็นเกี่ยวกับภาพยนตร์เรื่องนี้ในเชิงบวกบนโซเชียลมีเดียของเขา ขณะที่อูเอดะกล่าวว่าโกชอินเดอะบ็อกซ์ เป็นแรงบันดาลใจในการสร้างจริง แต่ปฏิเสธว่าเขาไม่ได้ลอกเลียนแบบละครเวทีของวาดะ ทั้งอูเอดะและวาดะได้ตกลงที่จะให้เครดิตวาดะและละครเวทีโกชอินเดอะบ็อกซ์ ในช่วงเครดิตท้ายเรื่องของวันคัท ซอมบี้งับๆๆๆ
ภาคต่อ
One Cut of the Dead Spin-Off: In Hollywood ( เป็นภาพยนตร์ความยาว 59 นาทีที่สร้างในปี 2019 และออกอากาศบนโทรทัศน์ในประเทศญี่ปุ่น เล่าเรื่องลูกสาวของทากายูกิ ฮิงูราชิ ว่าเธอจะสร้างภาพยนตร์วันคัท ซอมบี้งับๆๆๆ อย่างไรเหมือนกับพ่อของเธอ
ระหว่างการระบาดทั่วของโควิด-19 ในประเทศญี่ปุ่น อูเอดะตัดสินใจที่จะผลิตภาพยนตร์สั้นขึ้นมาภายใต้ชื่อOne Cut of the Dead Mission: Remote  ที่จะเป็นภาคต่อของวันคัท ซอมบี้งับๆๆๆ ผู้ผลิตต้องการที่จะสร้างอะไรบางอย่างที่จะช่วยผ่อนคลายจิตใจในช่วงการระบาดทั่วของโควิด-19 หลังจากการติดต่อนักแสดงเพื่อยืนยันว่าพวกเขาจะรับบทบาทแสดงตัวละครในภาพยนตร์อีกครั้ง อูเอดะเขียนบทภาพยนตร์ภายในคืนเดียวและจัดแจงภาระหน้าที่ผ่านระบบการประชุมทางไกล นักแสดงได้รับมอบหมายให้ถ่ายเซลฟีขณะแสดง และจากนั้นจึงส่งให้ผู้กำกับผ่านแอปพลิเคชันส่งข้อความ นอกจากนี้ อูเอดะได้ขอให้ผู้คนบนโซเชียลมีเดียอัปโหลดวิดีโอของพวกเขาขณะเต้นเพลงเพื่อนำไปใช้ในภาพยนตร์
การผลิตทั้งหมดของ One Cut of the Dead Mission: Remote ใช้เวลาราว 1 เดือนและภาพยนตร์ถูกอัปโหลดลงบนยูทูบสำหรับผู้เข้าชมโดยไม่เสียค่าใช้จ่ายในวันที่ 1 พฤษภาคม 2020
คณะบริหารธุรกิจ เศรษฐศาสตร์และการสื่อสาร มหาวิทยาลัยนเรศวร
คณะบริหารธุรกิจ เศรษฐศาสตร์และการสื่อสาร มหาวิทยาลัยนเรศวร (อังกฤษ : Faculty of Business, Economics and Communications, Naresuan University) ก่อตั้งขึ้นในปี พ.ศ. 2546 โดยเดิมใช้ชื่อว่า คณะวิทยาการจัดการและสารสนเทศศาสตร์ มหาวิทยาลัยนเรศวร ก่อนที่จะเปลี่ยนเป็น คณะบริหารธุรกิจ เศรษฐศาสตร์และการสื่อสาร ในปี 2555
ประวัติ
คณะบริหารธุรกิจ เศรษฐศาสตร์และการสื่อสาร มหาวิทยาลัยนเรศวร เริ่มดำเนินการตั้งแต่วันที่ 1 ตุลาคม พ.ศ. 2546 โดยความเห็นชอบของคณะกรรมการสภามหาวิทยาลัย ในคราวประชุมครั้งที่ 107(3/2546) เมื่อวันที่ 31 พฤษภาคม พ.ศ. 2546 ให้มีการจัดตั้งคณะวิชาที่ทำการเรียนการสอนในสาขาวิชาทางด้านธุรกิจ เศรษฐศาสตร์ บัญชี และนิเทศศาสตร์ โดยใช้ชื่อว่า คณะวิทยาการจัดการและสารสนเทศศาสตร์ โดยแยกออกจากคณะมนุษยศาสตร์และสังคมศาสตร์เดิม โดยมีการแบ่งโครงสร้างเป็นสำนักงานเลขานุการคณะ และ 8 สาขาวิชา ได้แก่ สาขาวิชาการจัดการธุรกิจ สาขาวิชาการท่องเที่ยว สาขาวิชาคอมพิวเตอร์ธุรกิจ สาขาวิชาการบัญชี สาขาวิชาเศรษฐศาสตร์ สาขาวิชาสารสนเทศเพื่อการสื่อสาร สาขาวิชาการสื่อสารมวลชน และสาขาวิชาการประชาสัมพันธ์
วันที่ 7 กันยายน 2548 คณะกรรมการบริหารมหาวิทยาลัย มีมติในการประชุมครั้งที่ 14/2548 ให้คณะฯ ที่จัดตั้งใหม่ปรับโครงสร้างการบริหารจัดการภายในคณะ เพื่อให้เกิดความกระชับและคล่องตัว คณะฯ จึงจัดกลุ่ม 8 สาขาวิชา รวมเป็น 3 ภาควิชา ได้แก่
ต่อมาในการประชุมสภามหาวิทยาลัยครั้งที่ 173(7/2555) เมื่อวันที่ 22 กรกฎาคม พ.ศ. 2555 คณะอนุกรรมการสถาบันประจำมหาวิทยาลัย (อ.ก.ม.) ได้อนุมัติให้เปลี่ยนชื่อคณะวิทยาการจัดการและสารสนเทศศาสตร์ เป็น คณะบริหารธุรกิจ เศรษฐศาสตร์และการสื่อสาร (Faculty of Business, Economic and Communications) อักษรย่อ B.E.C
ภาควิชา
ปัจจุบัน คณะบริหารธุรกิจ เศรษฐศาสตร์และการสื่อสาร มหาวิทยาลัยนเรศวร ประกอบด้วย 5 ภาควิชา ดังต่อไปนี้
ซิวิไลเซชัน (ชุดวิดีโอเกม)
ซิวิไลเซชัน (Civilization) เป็นเกมชุดเชิงกลยุทธ์ พัฒนาโดย ซิด ไมเออร์ ในปี 1991 ตัวเกมนั้นมีจุดมุ่งหมายให้ผู้เล่นสวมบทบาทเป็นอารยธรรมที่มีอยู่ในประวัติศาสตร์ และวางแผนการปกครองอารยธรรมนั้นๆ ให้เจริญรุ่งเรืองตั้งแต่ยุคก่อนประวัติศาสตร์ จนถึงยุคอวกาศ ด้วยการพัฒนาด้านต่างๆ อาทิ เทคโนโลยี การทหาร การฑูต เพื่อนำไปสู่ชัยชนะในตัวเกม ซึ่งผู้เล่นนั้นสามารถชนะเกมนี้ได้หลากหลายวิธี เช่น การพิชิตอารยธรรมเพื่อนบ้าน พัฒนาวัฒนธรรมให้เจริญรุ่งเรือง หรือพัฒนาเทคโนโลยีให้ก้าวหน้าจนถึงขีดสุด ซึ่งความสามารถของอารยธรรมต่างๆ ในเกมนั้นจะอิงกับประวัติศาสตร์ที่เกิดขึ้นจริง
ซิด ไมเออร์ เป็นผู้พัฒนาเกมภาคแรก และเป็นผู้กำหนดทิศทางหลักของเกมในภาคหลัง จึงทำให้ในบางครั้ง เกมชุดนี้ถูกเรียกว่า ซิวิไลเซชัน โดย ซิด ไมเออร์ (Sid Meier's Civilization) ปัจจุบัน ตัวเกมถูกผลิดมาแล้ว 6 ภาค และยังมีตัวเกมภาคเสริม และบอร์ดเกมที่อิงมาจากตัวเกมหลักอีกด้วย ตัวเกม ซิวิไลเซชัน ถือว่าเป็นตัวอย่างที่ชัดเจนของเกมประเภท 4X ซึ่งย่อมาจาก สำรวจ, ขยับขยาย, หาประโยชน์ และ กำจัด (Explore, Expand, Exploit, Exterminate)
ไคนะแห่งทะเลหิมะอันยิ่งใหญ่
ไคนะแห่งทะเลหิมะอันยิ่งใหญ่ หรือ ไคนะกับทะเลหิมะอันกว้างใหญ่ (大雪海のカイナ (Ōyukiumi no Kaina)) เป็นซีรีส์อนิเมะโทรทัศน์ออจิจินัลญี่ปุ่น สร้างสรรค์โดยสึโตมุ นิเฮ และผลิตโดยสตูดิโอโพลีกอนพิกเชอส์เพื่อเป็นการฉลองครบรอบ 40 ปีของสตูดิโอ ซีรีส์อนิเมะกำกับโดยฮิโรอากิ อันโดะ เขียนบทโดยซาดายูกิ มูไรและเท็ตสึยะ เพลงหลักของซีรีส์แต่งโดยฮิโรยูกิ ซาวาโนะ แต่งดนตรีประกอบโดยโคดะ ยามาโมโตะและมิซากิ อูมาเซะ ออกอากาศตั้งแต่เดือนมกราคมถึงมีนาคม พ.ศ. 2566 ทางผังรายการ +อัลตราของช่องฟูจิทีวี กลุ่มโยรูชิกะร้องเพลงเปิดชื่อเพลงว่า ส่วนวง Greeeen ร้องเพลงปิดชื่อเพลงว่า  มังงะดัดแปลงวาดภาพโดยอิโตเอะ ทาเกโมโตะ ตีพิมพ์ในนิตยสารโชเน็งซิริอุสรายเดือน นิตยสารมังงะแนวโชเน็งของสำนักพิมพ์โคดันชะตั้งแต่เดือนกุมภาพันธ์ พ.ศ. 2565 ซีรีส์มังงะมีลิขสิทธิ์ในประเทศไทยโดยสำนักพิมพ์ฟีนิกซ์ในชื่อภาษาไทยว่า ไคนะแห่งแดนเหมันต์ ภาพยนตร์อนิเมะภาคต่อชื่อว่า ไคนะแห่งทะเลหิมะอันยิ่งใหญ่: สตาร์สเดจ มีกำหนดออกฉายในโรงภาพยนตร์ที่ประเทศญี่ปุ่นในเดือนตุลาคม พ.ศ. 2566
Gnathostomulidae
Gnathostomulidae เป็นวงศ์ของ Worm ที่อยู่ในอันดับ Bursovaginoidea
สกุลในวงศ์นี้ ได้แก่:
วัคซีนป้องกันโรคติดเชื้อนิวโมคอคคัส
วัคซีนป้องกันโรคติดเชื้อนิวโมคอคคัส (Pneumococcal vaccines)เป็น vaccines ป้องกันการติดเชื้อต่อแบคทีเรีย Streptococcus pneumoniae สามารถป้องกันบางกรณีของ โรคปอดบวม, เยื่อหุ้มสมองอักเสบและภาวะติดเชื้อในกระแสเลือด  วัคซีนมีสองประเภทได้แก่ : conjugate vaccines และ polysaccharide vaccines ทั้งสองชนิดสามารถให้ได้โดยการฉีดเข้ากล้ามเนื้อ หรือฉีดเข้าใต้ผิวหนัง .
องค์การอนามัยโลกแนะนำวัคซีนชนิด conjugate เป็นวัคซีนพื้นฐานในเด็ก  รวมทั้งเด็กที่ติด HIV/AIDS  แนะนำให้ให้วัคซีน 3-4 ครั้ง ซึ่งจะทำให้ประสิทธิภาพของวัคซีนอยู่ระหว่างร้อยละ 71-93 วัคซีนชนิด polysaccharide vaccines มีประสิทธิภาพดีในผู้ใหญ่ แต่ไม่มีประสิทธิภาพในเด็กอายุน้อยกว่า2 ปีหรือเด็กที่มีภาวะภูมิคุ้มกันบกพร่อง